বারুইপুরে শুভেন্দুকে ‘গো ব্যাক’ স্লোগান, কালো পতাকা, বিক্ষোভ

কলকাতা: শুভেন্দু অধিকারীর (Suvendu Adhikari) নেতৃত্বে বিজেপি পদযাত্রা বারুইপুরে (Baruipur)। সেই মিছিলকে কেন্দ্র করে তীব্র উত্তেজনা ছড়িয়েছে। অভিযোগ, বিরোধী দলনেতাকে কালো পতাকা দেখানো হয়েছে। তাঁকে ঘিরে ‘গো ব্যাক’ এবং ‘চোর’ বলে স্লোগান তোলে তৃণমূলের কর্মী সমর্থকরা।বিজেপির অভিযোগ শান্ত পরিস্থিতে বিশৃঙ্খলা সৃষ্টি করতে চায় তৃণমূল। যদিও বিজেপির অভিযোগ অস্বীকার করেছে তৃণমূল।

আরও পড়ুন: ধেয়ে আসছে কালবৈশাখী, সঙ্গে তুমুল বৃষ্টি, তছনছ হতে চলেছে জেলাগুলি

বিধানসভার অধিবেশন চলাকালীন সাসপেন্ড হয়েছেন রাজ্যের বিরোধী দলনেতা শুভেন্দু অধিকারী সহ বিজেপির একাধিক বিধায়ক। অধ্যক্ষ বিমান বন্দ্যোপাধ্যায়ের নির্বাচনী কেন্দ্র বারুইপুর পশ্চিম বিধানসভা এলাকায় বুধবার প্রতিবাদ মিছিলের ঘোষণা করেছিলেন শুভেন্দু অধিকারী। সভাও করবেন বলে জানা গিয়েছে। তার পাল্টা হিসেবে ওই দিনই মহিলা তৃণমূলের পক্ষ থেকে দুই জায়গায় পথসভার আয়োজন করা হচ্ছে। দুই দলের রাজনৈতিক কর্মসূচিকে ঘিরে রীতিমতো উত্তেজনা ছড়ায় এলাকায়। অভিযোগ, যে দু’টি মোড়ে তৃণমূলের পথসভা হবে ঠিক তার সামনে দিয়েই এদিন শুভেন্দু অধিকারী রাস মাঠ থেকে মিছিল শুরু করে। বুধবার দুই দলের কর্মসূচিকে ঘিরে শুরু হয় বিতর্ক। শুভেন্দুর রোড শো এবং পাল্টা আসরে নামে তৃণমূলও। সেই সভা ঘিরে শুরু হয় তুমুল অশান্তি। যা নিয়ে পুলিশের সঙ্গে বচসা শুভেন্দুর। বিজেপিকে কালো পতাকা দেখানোর অভিযোগ তৃণমূল সমর্থকদের বিরুদ্ধে। বিজেপি কর্মীদের দেখা স্লোগান তৃণমূলের। তৃণমূল-বিজেপি স্লোগান পাল্টা স্লোগানে উত্তেজনা। যার জেরে মোতায়েন করা হয়েছে প্রচুর পুলিশ।

দেখুন ভিডিও